


PARLAMENTUL ROMÂNIEI

CAMERA DEPUTAŢILOR
	Comisia pentru politică                economică, reformă şi privatizare
	
	Bucureşti, 

Nr.21/121/30.03.2004


R  A  P  O  R  T    

asupra  proiectului de Lege privind aprobarea Ordonanţei de urgenţă a Guvernului nr.122/2003 pentru modificarea şi completarea 

Ordonanţei de urgenţă a Guvernului nr.115/2003 privind privatizarea Societăţii Comerciale "Roman" - S.A. Braşov şi constituirea parcului industrial pe platforma Societăţii Comerciale "Roman" - S.A. 

(PLx 154/17.03.2004).

În conformitate cu prevederile art. 89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond, în procedură de urgenţă cu   proiectul de Lege privind aprobarea Ordonanţei de urgenţă a Guvernului nr.122/2003 pentru modificarea şi completarea Ordonanţei de urgenţă a Guvernului nr.115/2003 privind privatizarea Societăţii Comerciale "Roman" - S.A. Braşov şi constituirea parcului industrial pe platforma Societăţii Comerciale "Roman" - S.A., trimis cu adresa nr. PL-x 154/17.03.2004.

Acest  proiect de lege a fost adoptat de Senat în şedinţa din 11 martie 2004.


 La întocmirea prezentului raport, Comisia a avut în vedere:

           - Avizul nr.1658/29.11.2003 al Consiliului Legislativ;


 - Avizul nr. 177/23.03.2004 al Comisiei pentru buget, finanţe şi bănci.


Proiectul de lege are ca obiect aprobarea Ordonanţei de urgenţă a Guvernului nr.122/2003 pentru modificarea şi completarea Ordonanţei de urgenţă a Guvernului nr.115/2003 privind privatizarea Societăţii Comerciale "Roman" - S.A. Braşov şi constituirea parcului industrial pe platforma Societăţii Comerciale "Roman" - S.A. care prevede posibilitatea aplicării măsurilor de protecţie socială şi acelor salariaţi ale căror contracte individuale de muncă sunt suspendate conform legii cu condiţia cumulativă a reluării activităţii, încetării raporturilor de muncă până la data de 31 decembrie 2004 şi a realizării unui stadiu total de cotizare în sistemul asigurărilor pentru şomaj de minim 12 luni. Totodată, prin proiect se propune aprobarea transferului cu titlu gratuit al unor active din patrimoniul Societăţii Comerciale „Roman” – S.A. Braşov în domeniul public al statului sau al Consiliului Local al municipiului Braşov, după caz, în vederea administrării acestora de către diverse instituţii publice.
       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

              La dezbaterea proiectului au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii:

a) Autorităţii pentru Privatizare şi Administrarea Participaţiilor Statului: 

· domnul vicepreşedinte Popa Stan;

· domnul consilier Haţegan Emil;

b) Ministerului Finanţelor Publice: 

· doamna şef serviciu Dinu Magda;

· doamna consilier Mihăilă Felicia;

· doamna consilier Drăghici Doina;
· doamna expert Cristescu Corina;

c) Ministerul Muncii şi Solidarităţii Sociale:

-  doamna Bordeianu Simona.

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 30 martie 2004.
            La lucrări, au fost prezenţi 29 deputaţi din totalul de 30 membri ai Comisiei.


Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.

          În urma dezbaterii, Comisia, în unanimitate, a hotărât ca  proiectul de Lege privind aprobarea Ordonanţei de urgenţă a Guvernului nr.122/2003 pentru modificarea şi completarea Ordonanţei de urgenţă a Guvernului nr.115/2003 privind privatizarea Societăţii Comerciale "Roman" - S.A. Braşov şi constituirea parcului industrial pe platforma Societăţii Comerciale "Roman" - S.A., să fie supus spre dezbatere şi adoptare plenului Camerei Deputaţilor, în forma adoptată de Senat. 

            PREŞEDINTE,                                                                                                                                        

         Dan Radu Ruşanu    
                      


SECRETAR,                                                

             


             Iuliu Vida                                  








            Consilier parlamentar,

                                                                                                                    Doina Leonte

C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra   proiectului de Lege privind aprobarea Ordonanţei de urgenţă a Guvernului nr.122/2003 pentru modificarea şi completarea Ordonanţei de urgenţă a Guvernului nr.115/2003 privind privatizarea Societăţii Comerciale "Roman" - S.A. Braşov şi constituirea parcului industrial pe platforma Societăţii Comerciale "Roman" - S.A., trimis cu adresa nr. PL-x 154/17.03.2004, Camera Deputaţilor fiind Cameră decizională.

PREŞEDINTE,

Dan Radu RUŞANU

